
 		 Námestie  slobody č. 32,  020 61  Lednické Rovne

NÁVRH
Obec Lednické Rovne v súlade s  § 6 ods. 1 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších predpisov 


vydáva
VŠEOBECNE  ZÁVÄZNÉ  NARIADENIE
č. 5/2026
o podmienkach predaja výrobkov a poskytovania služieb na trhových miestach na území obce Lednické Rovne - Trhový poriadok a o zrušení VZN obce Lednické Rovne č. 3/2018 a o zrušení VZN obce Lednické Rovne č. 8/2024 (ďalej len „VZN“)




Návrh VZN:		- vyvesený na úradnej tabuli obce a CUETe dňa:	09.06.2026
			- zverejnený na webovom sídle obce dňa:		09.06.2026

Lehota na predloženie pripomienok k návrhu VZN: do (vrátane):	24.06.2026

Schválené uznesením OZ v Lednických Rovniach: 
Dňa              : 	
Uznesenie č.: 	

Vyvesené     : 	

Zvesené       :


Článok 1
Úvodné ustanovenia

1. Toto všeobecne záväzné nariadenie (ďalej len „VZN“) upravuje podmienky predaja výrobkov a poskytovania služieb na trhových miestach[footnoteRef:1], zriaďovanie a povoľovanie trhových miest, povinnosti fyzických osôb a právnických osôb pri predaji výrobkov a poskytovaní služieb na trhových miestach na území obce Lednické Rovne. [1:  § 2 zákona č. 178/1998 Z. z. o podmienkach predaja výrobkov a poskytovania služieb na trhových miestach] 


Článok 2
Povolenie na zriadenie trhového miesta

1. Povolenie na zriadenie trhového miesta vydáva obec Lednické Rovne v súlade s platnou právnou normou[footnoteRef:2]. [2:  § 3 ods.1 a 2 zákona č. 178/1998 Z. z. o podmienkach predaja výrobkov a poskytovania služieb na trhových
miestach] 

2. Predávať výrobky a poskytovať služby na trhových miestach na území obce Lednické Rovne môžu len osoby oprávnené predávať výrobky a poskytovať služby[footnoteRef:3], a to len na základe povolenia na predaj[footnoteRef:4], ktoré vydáva obec Lednické Rovne prostredníctvom Obecného úradu v Lednických Rovniach, Námestie slobody 32, 020 61 Lednické Rovne. [3:  § 10 zákona č. 178/1998 Z. z. o podmienkach predaja výrobkov a poskytovania služieb na trhových miestach]  [4:  § 3 ods.4 a 5 zákona č. 178/1998 Z. z. o podmienkach predaja výrobkov a poskytovania služieb na trhových
miestach ] 


Článok 3
Predaj výrobkov a poskytovanie služieb

1. Na trhových miestach na území obce Lednické Rovne je povolené predávať
a) Potravinárske výrobky[footnoteRef:5]: [5:  Zákon č. 152/1995 Z. z. o potravinách v znení neskorších predpisov] 

· Ovocie a zelenina – musia vyhovovať hygienickým požiadavkám v súlade s platnými právnymi predpismi,
· Zemiaky,
· Vajcia – možno predávať po predložení „Potvrdenia o registrácií“, ktoré vydáva Regionálna veterinárna a potravinová správa (ďalej len „RVPS“), 
· Včelí med – musí byť zmyslovo bezchybný, zdravotne nezávadný, uvádzaný do predaja v originálnom balení z hygienicky nezávadného materiálu, s označením výrobcu, názvu výrobku, hmotnosti, dátumu plnenia a doby použiteľnosti. Možno ho predávať po predložení „Potvrdenia o registrácií“, ktoré vydáva RVPS, 
· Trhové konzumné ryby zo schválených a registrovaných prevádzkarní, 
· Lesné plodiny, 
· Všeobecne známe liečivé rastliny, 
· Cukrovinky, 
· Mliečne výrobky zo schválených a registrovaných prevádzkarní – pri dodržaní predpísaných skladovacích teplôt a hygieny predaja, 
· Mäsové výrobky zo schválených a registrovaných prevádzkarní - pri dodržaní predpísaných skladovacích teplôt a hygieny predaja, 
· Čerstvé huby – je možné predávať len na základe osvedčenia odbornej spôsobilosti na nákup, predaj a spracúvanie húb[footnoteRef:6], [6:  § 15 ods. 3 písm. c) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov] 

b) Na príležitostných trhoch sa povoľuje predaj občerstvenia – predaj nápojov a jedál z priestorov krátkodobých stánkov, ktorých prevádzkovatelia majú súhlasné rozhodnutie príslušného regionálneho úradu verejného zdravotníctva na ambulantný predaj a na základe povolenia, ktoré im vydá Obec Lednické Rovne, 
c) Na príležitostných trhoch sa povoľuje predaj tradičných potravín z produkcie malých výrobcov, výrobkov z miestnych potravinárskych výrobní, potravinárskych výrobcov lokálnych farmárov na základe súhlasného rozhodnutia orgánu verejného zdravotníctva a súhlasu orgánu úradnej kontroly, na základe ktorých majú výrobcovia a predajcovia stanovené podmienky manipulácie s potravinami a na základe povolenia, ktoré im vydá Obec Lednické Rovne, 
d) Na príležitostných trhoch sa povoľuje predaj liehovín, destilátov a spotrebiteľsky balené alkoholické nápoje[footnoteRef:7], [7:  § 1 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov] 

e) Ostatné výrobky:
· Poľnohospodárske výrobky, ktoré nie sú určené pre výživu ľudí (kvety, okrasné dreviny a rastliny a pod.),
· Ľudové umelecké a remeselnícke výrobky,
· Knihy, denná a periodická tlač,
· Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, drobný tovar, papierenské výrobky, kozmetika, drogériový tovar a hračky, elektrotechnické výrobky a športové potreby[footnoteRef:8]. [8:  § 7 ods. 2 a 3 zákona č. 178/1998 Z. z. o podmienkach predaja výrobkov a poskytovania služieb na trhových miestach] 


Článok 4
Určenie trhových miest

1. Príležitostné trhy:
a. Michalský jarmok
Trhovým dňom sa stanovuje: 		posledný septembrový víkend, alebo prvý októbrový víkend 
Miesto konania: 		areál Kultúrneho domu (parčík KD), priestranstvo pred KD, priestranstvo pri Dome služieb v Lednických Rovniach, Schreiberova ulica, 
Zameranie: 		ľudové remeslá, kultúrne podujatia, zábavné atrakcie a ostatné stánky 
Čas predaja: 	od 7,00 hod. do 19,00 hod. 
Zásobovanie, dovoz tovaru 
na trhové miesto je možné v čase: 	od 6,00 hod. do 7,00 hod. 
Odvoz tovaru:				od 19,00 hod. do 20,00 hod.
b. Iné príležitostné trhy - v priebehu roka realizované s podporou obce v spolupráci so spoločenskými organizáciami a kultúrnymi inštitúciami
Predajné dni: 				pondelok – nedeľa
Miesto konania: 	areál Kultúrneho domu (parčík KD), priestranstvo pred KD, priestranstvo pri Dome služieb v Lednických Rovniach, Ul. Sv. Anny, historický park Lednické Rovne
Predajný a prevádzkový čas: 		7:00 hod. – 22:00 hod.
2. Ambulantný predaj

Miesto: 		areál Kultúrneho domu (parčík KD), priestranstvo pred KD, priestranstvo pri Dome služieb v Lednických Rovniach.

3. Pri vjazde na trhové miesto motorovými vozidlami je nutné sa riadiť dopravným značením.
4. Predávajúci a vystavujúci sú po skončení predaja povinní zanechať predajné miesto v čistote, prípadný odpad odložiť do smetných nádob.
5. Daň za užívanie verejného priestranstva
a) cena za každý aj začatý m2 osobitne užívaného verejného priestranstva je stanovená aktuálne platným VZN obce Lednické Rovne o miestnych daniach a miestnom poplatku za komunálne odpady a drobné stavebné odpady.
6. V prípade sponzorského finančného príspevku v prospech Obce Lednické Rovne na zabezpečenie akcie podľa § 4 tohto VZN v hodnote viac ako 100 € môže byť fyzickej alebo právnickej osobe poskytnutá zľava z poplatku, prípadne umožnená účasť a prezentácia spoločnosti počas príležitostných trhov zdarma ak činnosť spoločnosti, ktorou sa zaoberá nebude v rozpore s etikou. Propagácia politických strán a hnutí nie je povolená.
7. Obec môže upustiť od vyrubenie dane za užívanie verejného priestranstva v prípade, ak sa fyzická alebo právnická osoba zúčastňuje predaja na príležitostných trhoch. 
 Článok 5
Správa trhových miest, práva a povinnosti správcu trhoviska, 
tržnice a príležitostného trhu

1. Správu trhoviska, tržnice a príležitostných trhov, ktorú sú vo vlastníctve obce, vykonáva obec Lednické Rovne prostredníctvom Obecného úradu v Lednických Rovniach. Túto správu môže obec zveriť právnickej alebo fyzickej osobe, ktorá má živnostenské oprávnenie na správu trhoviska, tržnice alebo príležitostného trhu.
2. Správu trhových miest s ambulantným predajom vykonáva obec Lednické Rovne. Ak je trhovým miestom priestranstvo alebo nebytový priestor, ktoré nie je prevádzkarňou ale právnická alebo fyzická osoba, ktorá je jeho vlastníkom ho prenajme na ambulantný predaj, za správcu trhového miesta sa považuje ich prenajímateľ.
3. Povolenie na umiestnenie prenosného predajného zariadenia na trhovisku, príležitostných trhoch a tržnici vydáva správca trhového miesta.
4. Povolenie k predaju na trhovisku, príležitostných trhoch a tržnici sa vydáva na celý deň, pričom premiestňovanie predajných zariadení a zmena lokality nie je povolená. Rozdávanie propagačných materiálov je povolené len na mieste určenom v povolení na zriadenie trhového miesta vydanom obcou Lednické Rovne.
5. Pre trhovisko, tržnicu a príležitostný trh je správca trhoviska povinný vypracovať trhový poriadok a umiestniť ho na viditeľnom mieste[footnoteRef:9]. [9:  § 5 ods. 2 zákona č. 178/1998 Z. z. o podmienkach predaja výrobkov a poskytovania služieb na trhových miestach] 

6. Povinnosťou správcu trhoviska je zabezpečiť dodržiavanie trhového poriadku ako aj ostatných podmienok pri predaji výrobkov a poskytovaní služieb a vykonávať kontrolu predávajúcich[footnoteRef:10]. [10:  § 5 ods. 3-6 zákona č. 178/1998 Z. z. o podmienkach predaja výrobkov a poskytovania služieb na trhových miestach] 


Článok 6
Nájomné za krátkodobý nájom predajnej plochy na príležitostných trhoch

1. Nájomné za krátkodobý nájom predajnej plochy na príležitostných trhoch (ďalej len „poplatok“) je určený nasledovne: 

	a)
	 predajný stánok na ploche do 6m²     
	20,00/deň

	b)
	 predajný stánok na ploche nad 6m²   
	40,00/deň

	c)
	 stánok s vlastnými ľudovoumeleckými remeselnými výrobkami   
    bez ukážky ich výroby
    Od platenia poplatku je oslobodený: 
· občan s trvalým pobytom v Lednických Rovniach 
· záujmové organizácie v obci Lednické Rovne
· školy a školské zariadenia
	10,00/deň

	d)
	 stánok s vlastnými ľudovoumeleckými remeselnými výrobkami,
    ak sa predvádza ich výroba                                
	0,00/deň

	e)
	 stánok s občerstvením – veľké gastro (hotové jedlá + čapované  
    nápoje)  
	150,00/deň

	f)
	 stánok s občerstvením – malé gastro  (trdelník, frgále, zemiakové
    placky, langoše, zemiakové špirálky, cukrová vata, zmrzlina a iné)                                                          
	50,00/deň

	g)
	 stánok s predajom alkoholických nápojov
	50,00/deň

	h)
	 stánok s predajom nealko nápojov (káva, čaj, ovocné šťavy)
	30,00/deň

	i)
	 pripojenie na elektricku energiu - predajný stánok na ploche do 6m²     
	5,00/deň

	j)
	 pripojenie na elektricku energiu - predajný stánok na ploche nad 6m²   
	5,00/deň

	k)
	 pripojenie na elektricku energiu - stánok s vlastnými ľudovoumeleckými remeselnými výrobkami bez ukážky ich výroby
    Od platenia poplatku je oslobodený: 
· občan s trvalým pobytom v Lednických Rovniach 
· záujmové organizácie v obci Lednické Rovne
· školy a školské zariadenia
	0,00/deň

	l)
	 pripojenie na elektricku energiu - stánok s vlastnými ľudovoumeleckými  remeselnými výrobkami ak sa predvádza ich výroba                                
	0,00/deň

	m)
	 pripojenie na elektricku energiu - stánok s občerstvením – veľké gastro (hotové jedlá + čapované nápoje)  
	30,00/deň

	n)
	 pripojenie na elektricku energiu - stánok s občerstvením – malé gastro  (trdelník, frgále, zemiakové placky, langoše, zemiakové špirálky, cukrová vata, zmrzlina a iné)                                                          
	15,00/deň

	o)
	 pripojenie na elektricku energiu -  stánok s predajom alkoholických nápojov
	10,00/deň

	p)
	 pripojenie na elektricku energiu - stánok s predajom nealko nápojov (káva, čaj, ovocné šťavy)
	10,00/deň




[bookmark: _Hlk231914851]Článok 7
Rezervácia miesta a povolenie na predaj  na príležitostných trhoch
1. Záujemca o predaj alebo poskytovanie služieb na príležitostných trhoch podáva žiadosť písomne, najneskoršie 15 kalendárnych dní pred konaním príležitostného trhu 
a) poštou na adresu: Obecný úradu v Lednických Rovniach, Námestie slobody 32, 020 61 Lednické Rovne
b) elektronicky na adresu: podatelna@lednickerovne.sk 
2. Na základe údajov uvedených záujemcom v žiadosti správca príležitostného trhu stanoví výšku poplatku, ktorú mu spolu s platobnými podmienkami oznámi 
a) poštou na adresu uvedenú na žiadosti, 
b) na mailovú adresu uvedenej na žiadosti alebo 
c) osobným prevzatím. 
Za termín úhrady poplatku za účasť na príležitostnom trhu v prípade prevodu na účet je považovaný deň, v ktorom sú finančné prostriedky pripísané na účet správcu príležitostného trhu. Následne bude záujemcovi vydané povolenie na predaj výrobkov a poskytovanie služieb (ďalej len „povolenie“) a pridelené miesto na predaj. Záujemcom, ktorí nedodržia termín úhrady, nebude povolenie vydané. 
3. Poplatok je možné zaplatiť 
a) prevodom na účet
b) poštovou poukážkou.
4. V prípade, že bude poplatok uhradený v deň konania príležitostného trhu, je výška poplatku dvojnásobná, pričom platba poplatku bude možná len v hotovosti do pokladne Obecného úradu v Lednických Rovniach.

Článok 8
Stornovacie podmienky

1. [bookmark: _GoBack]Účastník má právo písomne zrušiť svoju žiadosť za účelom predaja na príležitostnom trhu a zároveň písomne požiadať o vrátenie sumy. Ak svoju žiadosť zruší najneskôr v čase 5 pracovných dní pred stanoveným termínom konania príležitostného trhu - 50% uhradenej sumy prepadá v prospech obce, 50% sa vráti účastníkovi. Pri zrušení žiadosti po tejto lehote zaniká nárok na vrátenie úhrady v plnej výške.
2. Pri neúčasti podnikateľa na príležitostnom trhu, ktorý písomne nezrušil svoju záväznú objednávku podľa ods. 1 tohto článku uhradený poplatok prepadá v plnej výške v prospech obce.

Článok 9
Povinnosti predávajúcich na trhových miestach

1. Správca trhoviska je oprávnený určiť druh predajných zariadení, aké je možné na jednotlivých príležitostných trhoch používať, ich rozmiestnenie a umiestnenie.
2. Práva a povinnosti predávajúcich na trhových miestach sú určené osobitným predpisom[footnoteRef:11]. [11:  § 11 zákona č. 178/1998 Z. z. o podmienkach predaja výrobkov a poskytovania služieb na trhových miestach] 

3. Obec Lednické Rovne prostredníctvom Obecného úradu v Lednických Rovniach môže zrušiť, prípadne povolenie na predaj výrobkov a poskytovanie služieb na trhovom mieste neudeliť, ak predávajúci opakovane alebo hrubo porušuje povinnosti vyplývajúce z tohto nariadenia.
Článok 10
Kontrola

1. Kontrolu plnenia ustanovení tohto VZN vykonávajú: 
a) poverení zamestnanci Obecného úradu v Lednických Rovniach, 
b) Obecná polícia obce Lednické Rovne.
2. Orgán dozoru je oprávnený uložiť sankcie v zmysle § 12 a § 13 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

Článok 11
Záverečné ustanovenia
1. Toto VZN bolo schválené obecným zastupiteľstvom dňa 25.06.2026 uznesením č. ................
2. Toto VZN nadobúda účinnosť 15-tym dňom od vyvesenia.
3. Dňom účinnosti tohto všeobecne záväzného nariadenia sa ruší VZN č. 3/2018 o podmienkach predaja výrobkov a poskytovania služieb na trhových miestach na území obce Lednické Rovne – Trhový poriadok zo dňa 21.06.2018, VZN č. 8/2024 ktorým sa dopĺňa Všeobecne záväzné nariadenie obce Lednické Rovne č. 3/2018 o podmienkach predaja výrobkov a poskytovania služieb na trhových miestach na území obce Lednické Rovne - Trhový poriadok zo dňa 23.05.2024.
4. Zmeny a doplnky tohto nariadenia sa môžu vykonať prijatím nového všeobecne záväzného nariadenia k pôvodnému nariadeniu.

V Lednických Rovniach, dňa ......................



 							   _________________________
								Mgr. Marian Horečný 
								      starosta obce 

